CELEX: 32007R1134
Language: bg
Date: 2007-07-10 00:00:00
Title: Регламент (ЕО) № 1134/2007 на Съвета от 10 юли 2007 година за изменение на Регламент (ЕО) № 2866/98 по отношение на валутния курс към еурото за Малта

2.10.2007   
            
            
               BG
            
            
               Официален вестник на Европейския съюз
            
            
               L 256/1
            
         
      РЕГЛАМЕНТ (ЕО) № 1134/2007 НА СЪВЕТА
   
   от 10 юли 2007 година
   за изменение на Регламент (ЕО) № 2866/98 по отношение на валутния курс към еурото за Малта
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 123, параграф 5 от него,
   като взе предвид предложението на Комисията,
   като взе предвид становището на Европейската централна банка (1),
   като има предвид, че:
   
               (1)
            
            
               Регламент (ЕО) № 2866/98 на Съвета от 31 декември 1998 година относно валутните курсове към еурото на валутите на държавите-членки, които приемат еурото (2), определя валутните курсове, считано от 1 януари 1999 г.
            
         
               (2)
            
            
               В съответствие с член 4 от Акта за присъединяване от 2003 г. Малта е държава-членка с дерогация по член 122 от Договора.
            
         
               (3)
            
            
               Съгласно Решение 2007/504/ЕО на Съвета от 10 юли 2007 г. в съответствие с член 122, параграф 2 от Договора относно приемането на единната валута от страна на Малта на 1 януари 2008 г. (3), Малта изпълнява необходимите условия за приемането на единната валута и дерогацията в полза на Малта се отменя, считано от 1 януари 2008 г.
            
         
               (4)
            
            
               Въвеждането на еурото в Малта изисква да бъде приет валутният курс на малтийската лира към еурото. Този валутно-обменен курс следва да бъде фиксиран на 0,4293 малтийски лири за еуро, което съответства на настоящия централен курс на лирата в механизма на обменните курсове (МОК II).
            
         
               (5)
            
            
               Следователно Регламент (ЕО) № 2866/98 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент (ЕО) № 2866/98 между валутните курсове, приложими към люксембургския франк и холандския гулден, се създава следният ред:
   
      „= 0,429300 малтийски лири“.
   
   Член 2
   Настоящият регламент влиза в сила на 1 януари 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 юли 2007 година.
      
         
            За Съвета
         
         
            Председател
         
         F. TEIXEIRA DOS SANTOS
         
      
   
   
      (1)  ОВ C 160, 13.7.2007 г., стр. 1.
   
      (2)  ОВ L 359, 31.12.1998 г., стр. 1. Регламент, последно изменен с Регламент (ЕО) № 1086/2006 (ОВ L 195, 15.7.2006 г., стр. 1).
   
      (3)  ОВ L 186, 18.7.2007 г., стр. 32.